
Jelnyelvet használó betegekkel való kommunikáció az egészségügyi ellátás során

JELNYELVET HASZNÁLÓ BETEGEKKEL VALÓ KOMMUNIKÁCIÓ AZ EGÉSZSÉGÜGYI ELLÁTÁS SORÁN
Szerző: Molnár I. Bettina PTE-ETK ápolás és betegellátás BSC. IV. ápoló szakos hallgató
Bevezetés: Magyarország összlakosságának 10%-a hallássérült, a jelnyelvet használók jogai csorbulhatnak az egészségügyi ellátás során a kommunikációs akadályok miatt. Kutatásunk célja annak feltárása, hogy a hallássérültek milyen kommunikációs problémákkal küzdenek az egészségügyi ellátás során, továbbá rávilágítani az ellátók nehézségeire, igényeire is.
Vizsgálati anyag és módszer: mintavétel módja: egyszerű nem véletlenszerű módszerrel a Baranya megyei SINOSZ klub tagjai, valamit a PTE Klinikai osztályainak dolgozói közül. Alkalmazott módszer: kérdőív a dolgozóknak (szocidemográfiai adatok, kommunikációs tapasztalatok hallássérültekkel), interjú hallássérültekkel (szociodemográfiai adatok, egészségügyi ellátás igénybevétele, tapasztalatok). Elemzés: leíró statisztikai módszer, 95% valószínűségi szinten, gyakoriság megbízhatósági tartomány és χ2 próba, Microsoft Excel program alkalmazásával.
Eredmények: A megkérdezett 120 fő szakdolgozó 66%-a nem vél nehézséget a kommunikáció során, nem tartják fontosnak a segédanyagok használatát (tájékoztató füzet, minicom), ezzel szemben a hallássérültek problémásnak ítélték azt, és igényelnék a segédeszközöket, -anyagokat. A hallássérült páciensek (41 fő) többsége igénybe venne jelnyelvi tolmácsot az ellátás során, a dolgozók pedig nagy százalékban (76%) végeznének jelnyelvi tanfolyamot.
Következtetés: A vizsgálat során a szakdolgozók csekély érdeklődést mutattak a probléma iránt, melyet a hallássérültek tapasztalatai is megerősítettek. Egy amerikai tanulmány szerint fontos lenne az egészségügyi ellátás átalakítása annak érdekében, hogy a jelnyelvet használók számára vonzóbbá tegyék az ellátást. (Smiss, Christine Chong-hee Lieu, 2007) Nemzetközi példák alapján csekély gazdasági befektetéssel és az egészségügyi oktatás kibővítésével megreformálható a jelnyelvet használók egészségügyi ellátása.

